Súľovské skaly

Súľovské skaly sú geomorfologický podcelok Súľovských vrchov, charakteristický výrazným členitým reliéfom. Nachádzajú sa približne  smerom na juhozápad od Žiliny a na juhovýchod od mesta Bytča. Sú turisticky vyhľadávanou lokalitou, nachádza sa v nich národná prírodná rezervácia Súľovské skaly. Najvyšším vrchom je Žibrid s výškou 

 Poloha 
Nachádzajú sa v západnej časti Súľovských vrchov. Zo severu a severozápadu ich ohraničuje Manínska vrchovina, zo západu Podmanínska pahorkatina, z juhu Zliechovská hornatina a Domanižská kotlina a z východu Rajecká kotlina, Skalky a Žilinská pahorkatina.Vladár, J. a kolektív, 1981; Encyklopédia Slovenska V. zväzok R- Š. Veda, Bratislava, 790 s.. Súľovské skaly sú zoradené v oblúku, ktorého vrchol je na severe a ramená smerujú na juhozápad a juhovýchod.

 Prírodné podmienky 
Horninovým základom Súľovských skál je zväčša charakteristický treťohorný (konkrétne eocénnyMišík, M., 1979; Geologické exkurzie po Slovensku, SPN, Bratislava, 359 s.) karbonátový zlepenec (s klastami starších rozrušených vápencov a dolomitov) tvoriaci súčasť borovského súvrstvia centrálnehokarpatského paleogénu. Zlepence sú nedokonale vrstevnaté, čo naznačuje, že vznikali v dynamickom prostredí, pravdepodobne priamo pod vápencovými útesmi vtedajšieho mora. Podložie tvoria staršie druhohorné dolomity a slienito-bridličnaté súvrstvia. Terén bol v priebehu neogénu zvrásnený, pričom sa vytvorili početné antiklinály a synklinály. S časom sa potom prejavil jav označovaný ako inverzia reliéfu, kedy rozpraskané horniny v osovej časti antiklinály podľahli erózii skôr ako synklinálna časť, preto pozostatky synklinály budujú dnes vyššie časti územia ako kedysi vyššie položené antiklinály. Osou vrcholu bývalej antiklinály teraz vedie dolina typu combe, ktorá vyúsťuje do obce Súľov-Hradná.

Ide o relatívne malú plochu územia s vysokou koncentráciou geomorfologických tvarov ako poskladané skalné veže, strmé bralá, ihly, okná, homole a pod., s často bizarným tvarom.

Jedným z najznámejších útvarov je Gotická brána. V Súľovských skalách sa nachádzajú aj dve jaskyne (jednou z nich je Prírodná pamiatka Šarkania diera) a zrúcanina Súľovského hradu.

 Ochrana prírody 
V roku 1971 bola v oblasti vyhlásená štátna prírodná rezervácia na ploche . Dnes je oblasť súčasťou národnej prírodnej rezervácie Súľovské skaly.

 Turistika 
Po celom území vedie značený náučný chodník vystavaný roku 1975 a rekonštruovaný a upravený v rokoch 1994, 1997 a 1998. Je dlhý  a má 16 zastávok, ktoré sú doplnené 17 informačnými tabuľamiNáučný chodník Súľovské skaly prístup 9.8.2008. Prechádzky nie sú fyzicky veľmi náročné.

 Horolezecká činnosť 
Lezecké cesty majú dĺžku 15 a náročnosť 410 stupňov UIAAhttp://www.portal.gov.sk prístup 8. 9. 2008.

 Celoročne povolené veže: Tabuľa, Školská veža, Veža nad ohniskom
 Sezónne povolené: Veterná, Sokolíky, Kozie diery, Podsvetie, Tisícročná (medzi 1. 7 až 31. 12.)
platí pre členov SHS James / členov organizácii UIAA, výnimka platná do 31. 8. 2008

 Fotografie 

 Referencie 

 Pozri aj 
 Súľovský hrad
 Stratený budzogáň

 Iné projekty

 Externé odkazy 
Súľovské skaly na stránke Žilina Gallery

Kategória:Národné prírodné rezervácie v Žilinskom kraji
Kategória:Chránené územia v okrese Bytča
Kategória:Chránené územia v okrese Žilina
Kategória:Súľovské vrchy
Kategória:Súľov-Hradná
Kategória:Geomorfologické podcelky na Slovensku
Kategória:Skalné mestá